

Na osnovu Odluke Odbora direktora br. 3282 od 28.05.2024.godine, „13. Jul – Plantaže” a.d. Podgorica, objavljuju:

**J A V N I P O Z I V br. 73/2024**

**za prikupljanje ponuda za zakup nepokretnosti**

**I PREDMET ZAKUPA**

 Predmet zakupa je poslovni prostor koji se nalazi u Podgorici, ulica Bracana Bracanovića br. 36, površine 67m2, upisan u LN 5691, KO Podgorica III, na kat. parceli 4130/4, označen kao zgrada 1, PD 76 i PD 77 ukupne površine 67m2.

**II CIJENA I TRAJANJE ZAKUPA**

Najniža cijena zakupa poslovnog prostora iznosi **500,00€ (petstotinaeura) bez PDV-a,** na mjesečnom nivou.

Zakup se zasniva na tri godine.

**III OPŠTI USLOVI**

Postupak davanja u zakup sprovešće se putem prikupljanja zatvorenih ponuda.

Pravo podnošenja ponude imaju pravna lica, preduzetnici i fizička lica.

Fizička lica koja su učesnici ovog javnog poziva dužna su u ponudi navesti sljedeće podatke: broj i datum javnog poziva, prezime, ime i ime jednog roditelja; adresu, jedinstveni matični broj i potpis; broj telefona, e-mail adresu; broj lične karte ili pasoša (za strane državljane), broj tekućeg računa, dokaz o uplati depozita.

Pravna lica koja su učesnici ovog javnog poziva dužna su u ponudi navesti sljedeće podatke: broj i datum javnog poziva, naziv i sjedište pravnog lica; PIB, ime i prezime ovlašćenog lica i njegov potpis, kontakt telefon, e-mail adresu, Izvod iz CRPS-a, ne stariji od 6 mjeseci od dana koji odredjen kao dan javnog otvaranja ponuda, broj tekućeg računa, dokaz o uplati depozita.

**Mjesto i vrijeme podnošenja i javnog otvaranja ponuda**

Ponude se dostavljaju u zatvorenoj koverti sa naznakom na prednjoj strani “NE OTVARAJ PRIJE JAVNOG OTVARANJA PONUDA”, i tekstom ''Ponuda za zakup poslovnog prostora po Javnom pozivu broj 73/2024.''

Na zadnjoj strani koverte navesti ime i prezime odnosno naziv pravnog lica koje podnosi ponudu.

Ponude se šalju na adresu: “13.Jul- Plantaže” a.d., Bulevar Šarla de Gola br.2, Podgorica ili se predaju na arhivi Društva.

Rok za dostavljanje ponuda je do 18.07.2024.godine, do 09:00h.

**Javno otvaranje ponuda će se održati dana 18.07.2024.godine, u 09,30h, u Upravnoj zgradi „13.Jul - Plantaže“ AD Podgorica, Bulevar Šarla de Gola br.2.**

 **Posebne napomene**

Uz ponudu, da bi se smatrala ispravnom, mora biti dostavljen dokaz o položenom depozitu na žiro račun prodavca br. **510-65785-80**, kod CKB banke, u iznosu od jedne najniže mjesečne zakupnine, odnosno iznos od 500,00€ plus PDV. U protivnom ista neće biti razmatrana.

Izabranom ponuđaču uplaćeni depozit će se uračunati u prvu mjesečnu zakupninu, dok će se ostalim ponuđačima vratiti u roku od 7 dana od dana otvaranja ponuda.

Izabrani ponuđač je dužan da u roku od 15 dana od pisanog poziva, pristupi zaključenju ugovora o zakupu, osim u slučaju postojanja opravdanih razloga koji odlažu njegovo zaključenje, u kom slučaju je dužan da pristupi zaključenju ugovora u roku od 15 dana od dana otklanjanja smetnji za zaključenje ugovora. U suprotnom, gubi pravo na uplaćeni depozit, a na zaključenje ugovora se poziva sljedeći rangirani ponuđač.

Troškovi prenosa imovine (porez, takse, zaključenje ugovora i ostalo) padaju u cjelosti na teret zakupca.

Kriterijum za ocjenu ponuda je najveća ponuđena cijena. Ukoliko se nakon otvaranja ponuda utvrdi da su pristigle dvije ili više ponuda sa istom cijenom, kao najbolji ponuđač smatraće se onaj koji je prvi uplatio depozit.

Zakupodavac zadržava pravo da obustavi postupak davanja u zakup, najkasnije tri dana prije dana javnog otvaranja ponuda.

Ovaj Javni poziv, sa Uputstvom za sačinjavanje ponuda objavljen je na web stranici [www.plantaze.com](http://www.plantaze.com)

Dodatne informacije možete dobiti svakog radnog dana od 10 do 14 časova.

Kontakt telefon za razgledanje poslovnog prostora: 069 723 849

Kontakt telefon za postupak po javnom pozivu: 067 014 684.